เงินบาทเปิดตลาด30.03/05บาท
ธนาคารซีไอเอ็มบีไทย รายงาน เงินบาทเปิดตลาดวันนี้ 30.03/05 แข็งค่าตามภูมิภาคหลังดอลลาร์ร่วง
14 ธ.ค. 2553

ธนาคารซีไอเอ็มบีไทย รายงาน เงินบาทเปิดตลาดวันนี้ 30.03/05 แข็งค่าตามภูมิภาคหลังดอลลาร์ร่วง
นักบริหารเงินธนาคารซีไอเอ็มบีไทย กล่าวว่า เช้านี้เงินบาทเปิดตลาดที่ระดับ 30.03/05 บาท/ดอลลาร์ จากวานนี้ที่ปิดตลาดที่ระดับ 30.06/08 บาท/ดอลลาร์ แข็งค่าขึ้นมาเล็กน้อย หลังจากดอลลาร์ร่วงจากการที่ตัวเลขเศรษฐกิจของสหรัฐ คือ ตัวเลขขาดดุลการค้าเพิ่มขึ้น ส่งผลให้ค่าเงินสกุลอื่นๆ แข็งค่าขึ้นเมื่อเทียบกับดอลลาร์
สกุลเงินต่างประเทศอื่นๆ ที่สำคัญ เช่น ค่าเงินเยนล่าสุดอยู่ที่ 83.46/48 เยน/ดอลลาร์ จาก 84.30/35 เยน/ดอลลาร์เมื่อเย็นวานนี้ ส่วนค่าเงินยูโรอยู่ที่ 1.3389/1.3393 ดอลลาร์/ยูโร จากวานนี้ที่ปิดที่ 1.3215/1.3220 ดอลลาร์/ยูโร
วันนี้คาดว่าเงินบาทน่าจะยังเคลื่อนไหวในกรอบแคบๆเช่นเดิม โดยคาดว่ากรอบการเคลื่อนไหวของเงินบาทน่าจะอยู่ระหว่าง 30.00-30.10 บาท/ดอลลาร์  ปัจจัยสำคัญที่ต้องติดตามรอดูทางการบ้านเราว่าจะเตรียมการรับมือกับภาวะค่าเงินดอลลาร์ที่แข็งค่าลงมาอย่างไร และติดตามภาวะตลาดหุ้นไทยวันนี้ 
ส่วนปัจจัยภายนอก วันนี้มีรายงานตัวเลขเศรษฐกิจที่สำคัญ ดังนี้ กระทรวงแรงงานสหรัฐเปิดเผยดัชนีราคาผู้ผลิต (PPI) เดือนพ.ย., กระทรวงพาณิชย์สหรัฐเปิดเผยตัวเลขสต็อกสินค้าคงคลังภาคธุรกิจเดือนต.ค., กระทรวงพาณิชย์สหรัฐเปิดเผยยอดค้าปลีกเดือนพ.ย., ธนาคารกลางสหรัฐ (เฟด)ประชุมนโยบายการเงิน และ ABC News เปิดเผยผลสำรวจความเชื่อมั่นผู้บริโภคสหรัฐประจำสัปดาห์สิ้นสุด 12 ธ.ค.
"แต่มีแนวโน้มที่จะลงมากกว่า ถ้าดูจากการที่ดอลลาร์ร่วง มีสิทธิ์หลุดระดับ 30 บาท/ดอลลาร์ แต่ต้องดูทางการบ้านเราว่าจะทำอะไรหรือเปล่า"นักบริหารเงิน กล่าว